Île d’Ouessant

Ouessant (bretoonsk Enez Eusa, ingelsk Ushant) as en fransöösk eilun an en gemeen mä 833 iinwenern (Stant 1. Janewoore 2019) uun a Atlantik waasten faan a Bretagne. Hat as det waastermiast siidlang faan Frankrik (ufsen faan a bütjluns regiuunen an teritoorien). Det eilun hiart tu't Arrondissement Brest uun't Département Finistère faan a Bretagne. Laag Ouessant as 15,58 km² grat an leit son 20 km waasten faan Finistère. Tuup mä a Scilly Eilunen uun't nuurden san jo di waastelk ütjgung faan a Ingelsk Kanool iin uun a Atlantik. A huuchst ponkt faan't eilun as 61 m huuch. Üüb Ouessant stäänt di ialtürn Phare du Créac’h, ingelsk: Ushant Lighthouse, an hi betiakent det süüdelk iinfaard tu a Ingelsk Kanool för skeb, diar faan a Atlantik iin kem. Bilen Luke uk diar